Concomitent cu cele două războaie din Ucraina și Israel, dar și cu blocajul transportului maritim din Canalul Suez, strategiile geopolitice ale țărilor sunt într-o continuă schimbare, pe diverse domenii . Acum, o mare putere globală, India a câștigat un angajament de 100 de miliarde de dolari, printr-o singura semnătură pe acordul comercial EFTA, încheiat cu 4 țări europene.
Negocierile privind pactul de liber schimb dintre India și statele EFTA sunt în lucru de 16 ani, iar ministrul comerțului din India spune că vor fi create 1 milion de locuri de muncă în țara sa, potrivit Bloomberg.
India și patru țări europene au semnat un pact de liber schimb care va duce la investiții de 100 de miliarde de dolari în țara din Asia de Sud pe o perioadă de 15 ani și la crearea unui milion de locuri de muncă, stimulând guvernul premierului Narendra Modi, cu săptămâni înainte de alegerile din 2024.
Ministrul indian al Comerțului, Piyush Goyal, a declarat duminică că acordul cu blocul european – care cuprinde Elveția, Norvegia, Islanda și Liechtenstein – a marcat "prima dată în istoria lumii, când încheiem un acord cu un angajament obligatoriu" pentru investiții într-un pactul comercial.
Acesta arată că "încrederea investitorilor în India este la un nivel maxim", a adăugat el. Comerțul bilateral al Indiei cu națiunile EFTA, are în prim-plan Elveția, care este cel mai mare partener comercial al său în blocul celor patru națiuni.
Schimburile comerciale dintre India și cele patru țări europene EFTA au fost de: 17,14 miliarde de dolari cu Elveția, 1,5 miliarde de dolari cu Norvegia, 2,26 milioane de dolari cu Liechtenstein și 15,36 milioane de dolari cu Islanda, în anul financiar 2022/2023.
Pactul comercial cu blocul EFTA, care include țări care nu sunt membre ale Uniunii Europene, este în curs de negociere de 16 ani.
India, cea mai populată națiune din lume (1,4 miliarde de locuitori) și economia majoră cu cea mai rapidă creștere, beneficiază din moment ce țările caută să-și diversifice lanțurile de aprovizionare departe de China. Goyal a spus că angajamentele de investiții din țările EFTA vor fi din sectorul privat.
"Acordul comercial EFTA continuă să aprofundeze accesul pe piață pentru India, cu o clauză suplimentară pentru stimularea investițiilor", a declarat Rahul Bajoria, economist din India la Barclays Plc.
Deși dimensiunea pieței țărilor EFTA este mică, acordul este un "semnal, totuși, că chiar și economiile foarte dezvoltate caută acorduri comerciale cu India", a spus el.
Națiunile europene vor obține, în schimb, un acces mai ușor pentru alimente și băuturi procesate și mașini electrice. India oferă "oportunități imense de comerț și investiții", a declarat ministrul elvețian al Economiei, Guy Parmelin, la ceremonie, adăugând că națiunea din Asia de Sud va avea acces la tehnologie prin acord.
Acordul va aduce beneficii și industriei farmaceutice și a dispozitivelor medicale din bloc. Exportatorii indieni vor obține acces liberalizat pentru orezul și alte produse lor către aceste națiuni europene, în timp ce ceasurile elvețiene de ultimă generație vor deveni mai ieftine în India într-un mod treptat.
De asemenea, India se află în discuții cu Marea Britanie, Uniunea Europeană și Australia pentru acorduri de liber schimb pentru a stimula producția locală și a crea locuri de muncă. Negocierile cu Londra Britanie sunt în faza finală.